Document ID: /fineweb-2-swissfilter-quality_10-filterrobots/filtered/02038.jsonl.gz/5913

Vendita datas taglia - nagins daners per ertavels
- Venderdi, 13.3.2015, 15:05
La procura publica dastga confiscar daners ch’insatgi ha survegnì cun vender datas da taglia.
Cun questa decisiun ha il tribunal federal confermà ina sentenzia d'emprima instanza.
En la procedura èsi ì per il cas dad in Austriac ch'aveva vendì a las autoritads tudestgas da taglia in disc cumpact cun datas da taglia per 2,5 milliuns euros. En arrest d'inquisiziun aveva quel pli tard lura fatg suicidi.
La dretgira è vegnida a la conclusiun ch'il profit d'in cumportament illegal dastgia vegnir confiscà era sin donn e cust dals ertavels.
RR novitads 14:00